Document ID: 31994R3145

KOMISSION ASETUS (EY) N:o 3145/94,
annettu 21 päivänä joulukuuta 1994,
sianliha-alan poikkeuksellisista markkinatukitoimenpiteistä Belgiassa annetun asetuksen (EY) N:o 2865/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 20 artiklan,
sekä katsoo, että
tietyillä Belgian tuotantoalueilla esiintyneen klassisen sikaruton vuoksi on komission asetuksella (EY) N:o 2865/94(3) toteutettu kyseisen jäsenvaltion osalta sianliha-alan poikkeuksellisia markkinatukitoimenpiteitä,
tukitoimenpiteiden soveltamisen ensimmäisen neljän viikon aikana lihotussikojen osto keskittyi painaviin sikoihin; nyt on aiheellista laskea tukeen oikeuttavaa sikojen keskipainoa ja vahvistaa vastaava ostohinta eri painoluokkien osalta,
eläinlääkinnällisten ja kaupallisten rajoitusten jatkumisen vuoksi olisi suotavaa sisällyttää hylätyt emakot asetuksessa (EY) N:o 2865/94 säädettyyn ostojärjestelmään; tätä muutosta olisi sovellettava 13 päivästä joulukuuta 1994 alkaen kyseessä olevien tuottajien taloudellisten tappioiden vähentämiseksi, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2865/94 seuraavasti.
1) Korvataan 1 artikla seuraavasti:
"1 artikla
1 Belgialaisen interventioelimen on 25 päivästä lokakuuta 1994 alkaen eläinlääkinnällisen ja eläinten terveyteen liittyvän tilanteen mukaan ostettava CN-koodiin 0103 91 10 kuuluvia porsaita, joiden keskipaino erää kohden on vähintään 8 kilogrammaa.
2 Belgialaisen interventioelimen on 14 päivästä marraskuuta 1994 alkaen eläinlääkinnällisen ja eläinten terveyteen liittyvän tilanteen mukaan ostettava CN-koodiin 0103 91 19 kuuluvia lihotussikoja, joiden keskipaino erää kohden on vähintään 100 kilogrammaa.
3 Belgialaisen interventioelimen on 13 päivästä joulukuuta 1994 alkaen eläinlääkinnällisen ja eläinten terveyteen liittyvän tilanteen mukaan ostettava CN-koodiin 0103 92 11 kuuluvia hylättyjä emakkoja, joiden keskipaino erää kohden on vähintään 160 kilogrammaa.
4 Ensimmäisten 35 000 lihotussian ja hylätyn emakon ja ensimmäisten 38 500 porsaan osto rahoitetaan yhteisön talousarviosta.
5 Belgialla on lisäksi lupa ostaa omalla kustannuksellaan tässä asetuksessa säädetyin edellytyksin 15 000 lihotussikaa ja hylättyä emakkoa ja 16 500 porsasta."
2) Korvataan 2 artikla seuraavasti:
"2 artikla
1 Ostaa voidaan ainoastaan tämän asetuksen liitteessä tarkoitetuilla vyöhykkeillä kasvatettuja lihotussikoja, hylättyjä emakkoja ja porsaita sikäli kuin näillä vyöhykkeillä sovelletaan eläinten ostopäivänä Belgian viranomaisten antamia eläinlääkinnällisiä määräyksiä.
2 Ostaa voidaan ainoastaan hylättyjä emakoita tavallisen käytössä olevan aikataulun mukaisesti."
3) Muutetaan 4 artikla seuraavasti:
a) korvataan 1 kohta seuraavasti:
"1 Lihotussikojen ostohinta tilalta lähdettäessä on:
- 86 ecua 100 teuraspainokilogrammaa kohden lihotussikojen osalta, joiden keskipaino erää kohden on vähintään 95 kilogrammaa, mutta pienempi kuin 100 kilogrammaa,
- 102 ecua 100 teuraspainokilogrammaa kohden lihotussikojen osalta, joiden keskipaino erää kohden on vähintään 100 kilogrammaa, mutta pienempi kuin 130 kilogrammaa,
- 92 ecua 100 teuraspainokilogrammaa kohden lihotussikojen osalta, joiden keskipaino erää kohden on vähintään 130 kilogrammaa.
Ostohinta kerrotaan kertoimella 0,81."
b) lisätään 3 kohta seuraavasti:
"3 Ostohinta tilalta lähdettäessä on 78 ecua 100 teuraspainokilogrammaa kohden hylättyjen emakoiden osalta, joiden keskipaino erää kohden on vähintään 160 kilogrammaa.
Ostohinta kerrotaan kertoimella 0,78."
4) Lisätään 6 artiklaan kolmas luetelmakohta seuraavasti:
"- ostettujen hylättyjen emakoiden lukumäärä ja kokonaispaino."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 13 päivästä joulukuuta 1994, lukuun ottamatta asetuksen (EY) N:o 2865/94 1 artiklan 2 kohdassa annettuja säännöksiä, sellaisena kuin ne on muutettu tällä asetuksella, ja tämän asetuksen 1 artiklan 3 kohdan a alakohdassa annettuja säännöksiä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 2
17
3
6
18